stanford-oval/wikipedia huggingface dataset:
Arvo Kytölä
Museo- ja kotiseututyö

Hämeen Heimoliiton museoneuvojana Kytölä oli vuodesta 1961 aina eläkepäiviinsä saakka. Kytölä opasti Hämeen paikallismuseoita ja suoritti niissä museotarkastuksia, sekä myös perusti useita kirkko- ja pitäjämuseoita. Hänen omasta mielestään merkittävin työnsä oli Ikaalan Isotalon museo Urjalassa. Kaikkiaan Kytölä on perustanut tai uudelleen
järjestänyt noin 40 museota.
Kytölä osallistui moniin kotiseudullisiin elokuviin avustajana, asiantuntijana ja
kirjoittajana. Hän esiintyi myös näyttelijänä muutamissa TV-elokuvissa. Hänen kertomuksiaan on nauhoitettu arkistoihin toistakymmentä tuntia.
Poliittinen toiminta 1930-luvulla

Kytölä oli lyhyen aikaa Lapuan liikkeen alaosaston Suomen lukon jäsenhankkija 1930-luvun alkupuolella. Liikkeen lakkauttamisen jälkeen hän toimi IKL:n nuorisojaoston Sinimustissa. Kun Etelä-Hämeen IKL:n neuvottelupäivät pidettiin Urjalassa vuonna 1936, Kytölä oli mukana toiminnassa propagandapäällikkönä. Hän järjesti marssin Huhdista Laukeelaan jumalanpalvelukseen ja sai siitä 10 päiväsakon tuomion, koska marssijoilla oli ollut kiellettyjä poliittisia tunnuksia. Kirkossa saarnasi sinimustien johtaja kansanedustaja Elias Simojoki.
Neljä päivää Urjalan tapahtuman jälkeen Kytölä osallistui kolmen muun urjalalaisen kanssa Akateemisen Karjala-Seuran valtakunnalliseen tilaisuuteen Uudella ylioppilastalolla  Helsingissä. Seuraavana päivänä Kytölä otti osaa 600 muun osallistujan kanssa oikeistoradikaalien yhteiseen juhlamarssiin Senaatintorilta Rautatientorille, josta oli edelleen autokuljetus Malmin hautausmaalle, jossa oli seppeleenlasku Bobi Sivénin  haudalle.
Teokset

Arvo Kytölä on kirjoittanut useita museo-oppaita. Lisäksi hänen kirjalliseen tuotantoonsa kuuluu näytelmä ja artikkeleita eri julkaisuissa:
Mattiko lahtarikaartiin? : 1-näytöksinen näytelmä, Helsinki : Suojeluskuntain kustannusoy, 1930. 28 s. Sarja: Iltamaohjelmistoa 12
Urjalan kirkon vaiheita Lounais-Hämeen kotiseutu- ja museoyhdistys, 1945. 32 s.
Urjalan Perhon rukoushuone ja sen perustaja (Hilda Perho), Urjalan Perhon rukoushuone, 1947, 8 s. (Tarkistettu eripainos Forssan lehdessä olleesta kirjoituksesta.)
Urjalan Välkkilän kansakoulun historiikki, julk. Välkkilän kansakoulun johtokunta. Välkkilän kansakoulu, 1949. 20 s.
Urjalan kirkkojen vaiheita, Forssan museon vuosikirja XIV - 1945, lisäyksiä XIV: 90.
Urjalan muistomerkit, Forssan museon vuosikirja XL - 1971
Urjalan vierasrakennuksen kehitys, Forssan museon vuosikirja XX - 1951
Ihmisen viimeinen matka, Forssan museon vuosikirja XXVIII - 1959
Vuodevaatteiden kehityksestä Urjalan ja Koijärven pitäjissä ajanjaksolla 1900-1957, Forssan museon vuosikirja XXVII - 1958
Urjalalaisten vaatetuksesta
Urjalalaisten keinutuolinikkareiden historiaa
Kylämeijereiden ajoilta
Luottamustehtävät

Kytölä valittiin vuonna 1942 Lounais-Hämeen Kotiseutu- ja Museoyhdistyksen hallitukseen, missä tehtävässä hän toimi yli 20 vuotta.
Kunnianosoitukset

Vuonna 1956 Kytölä sai Kotiseutuliiton Kunniapalkinnon, 1962 Suomen Kulttuurirahaston apurahan, 1970 Emil Aaltosen säätiön apurahan, 1971 Esko Aaltosen muistorahaston apurahan ja 1973 Nuoren Voiman liiton kultaisen ansiomerkin.
Vuonna 1972 hänelle myönnettiin intendentin arvonimi. Talvisodassa hän oli Summan taistelussa ja sai siitä Summan ristin. Jatkosodassa hänelle myönnettiin vapaudenmitali ja hänet ylennettiin ylikersantiksi. Suojeluskunnan valistusaliupseerin tehtävässä hän sai järjestön kunniamerkin.
Verenvuoto

Verenvuoto sormessa
Verenvuoto on verenhukkaa verenkierrosta. Verenvuotoa voi tapahtua sisäisesti, jolloin verisuonista tai elimistä vuotaa verta kehon sisällä tai ulkoisesti joko luonnollisen aukon, kuten vaginan tai suun, tai ihoon tulleen haavan kautta.
Verenvuodon tyrehdyttäminen on osa haavojen hoitoa. Ensiapuna runsaasti vuotaviin haavoihin suositellaan verenvuodon tyrehdyttämistä painamalla vuotokohtaa sormilla, minkä jälkeen vuotokohtaan sidotaan paineside.
Aiheesta muualla

Kuvia tai muita tiedostoja aiheesta Verenvuoto Wikimedia Commonsissa
Atomic Roooster

| Atomic Roooster Atomic Rooster |
| --- | --- | --- |

Studioalbumin tiedot
 Äänitetty : joulukuu 1969 –  tammikuu 1970
 Julkaistu: helmikuu 1970
 Formaatti: LP, CD
 Tyylilaji: progressiivinen rock, hard rock
 Kesto: 40.37
 Levy-yhtiö: B&C Records
Muut kannet
   Expanded Deluxe Edition (2006)
Listasijoitukset
  49. (13. kesäkuuta 1970)
Atomic Roosterin muut julkaisut
|   | Atomic Roooster 1970 | Death Walks Behind You 1970 |
Singlet albumilta Atomic Roooster
 ”Friday the 13th” Julkaistu: maaliskuu 1970
Atomic Roooster [sic] (tunnettu myös nimillä Atomic Rooster ja Atomic Ro-o-oster) on brittiläisen Atomic Rooster -yhtyeen helmikuussa 1970 julkaistu esikoisalbumi. Levyn materiaali on yhdistelmä progressiivista rockia, puhallinsovituksia sekä kosketinsoittaja Vincent Cranen kirjoittamia synkkiä sanoituksia. Crane totesikin myöhemmin, etteivät albumin kappaleet sisällä huumoria. Esimerkiksi ”Bansted” käsittelee samannimistä mielisairaalaa, jossa psyykeongelmista kärsinyt Crane oli ollut hoidettavana.
Solisti-basisti Nick Graham jätti Atomic Roosterin maaliskuussa 1970, ja hänet korvasi lähes välittömästi myös kitaraa soittava John Du Cann. Myös rumpali Carl Palmer erosi yhtyeestä pian albumin julkaisun jälkeen liittyäkseen Emerson Lake & Palmer -yhtyeeseen. Noin puoli vuotta Palmerin lähdön jälkeen Atomic Rooster solmi Yhdysvalloissa levytyssopimuksen Elektra Recordsin kanssa. Koska yhtyeen soundi oli muuttunut huomattavasti Nick Grahamin lähdön myötä, soitti Du Cann kitaraosuudet Yhdysvaltain-painoksen kappaleisiin ”S.L.Y.”, ”Before Tomorrow” ja ”Friday the 13th”, joista viimeksi mainittuun myös uuden lauluraidan. Lisäksi kyseisen painoksen kappalejärjestys oli erilainen. Myös kaikki albumin CD-versiot noudattivat Yhdysvaltain-painoksen sisältöä aina vuoteen 2004, jolloin Expanded Deluxe Edition julkaistiin.
Albumilta julkaistiin maaliskuussa 1970 singlenä kappale ”Friday the 13th”.
Kappaleet

A-puoli
Friday the 13th – 3.35 (säv. Vincent Crane)
And So to Bed – 4.13 (säv. Crane)
Winter – 6.57 (säv. Crane)
Decline and Fall – 5.49 (säv. Crane/Nick Graham/Carl Palmer)
B-puoli
Banstead – 3.29 (säv. Crane/Graham/Palmer)
S.L.Y. – 4.46 (säv. Crane)
Broken Wings – 5.41 (säv. Grun)
Before Tomorrow – 5.54 (säv. Crane)
Kappaleet > Vuoden 1991 CD-version bonuskappale

Play the Game – 4.45 (säv. John Du Cann)
Kappaleet > Expanded Deluxe Editionin bonuskappaleet

Friday the 13th – 3.31 (Yhdysvaltain versio, säv. Crane)
Before Tomorrow – 5.51 (Yhdysvaltain versio, säv. Crane)
S.L.Y. – 4.58 (Yhdysvaltain versio, säv. Crane)
Friday the 13th – 4.29 (BBC-radiosessio, säv. Crane)
Seven Lonely Streets – 6.16 (BBC-radiosessio, säv. John Du Cann)
Kokoonpano

Vincent Crane – piano, urut, kitara
Carl Palmer – rummut
Nick Graham – basso, laulu, huilu
John Du Cann – kitara, laulu tietyissä bonuskappaleissa
Viszlát nyár

|  Viszlát nyár |
| --- | --- |

Kappaleen tiedot
Esittäjä(t):  AWS
Levy-yhtiö:  EDGE Records
Kesto:  03:25
Tyylilaji:  post-hardcore
Julkaistu:  21. lokakuuta 2017
Säveltäjä(t):  Dániel Kökényes Bence Brucker Áron Veress Soma Schiszler Örs Siklósi
Sanoittaja(t):  Dániel Kökényes Bence Brucker Áron Veress Soma Schiszler Örs Siklósi
Tuottaja(t):  Dániel Kökényes Bence Brucker Áron Veress Soma Schiszler
Euroviisutiedot
Vuosi:  2018
Maa:  Unkari
Kieli:  unkari
Sijoitus:  21.
Pisteet:  93
Sijoitus semifinaalissa:  10.
Pisteet semifinaalissa:  111
Video:  videolinkki
Viszlát nyár on unkarilaisen rockyhtyeen AWS:n esittämä kappale, jolla he edustivat Unkaria vuoden 2018 Eurovision laulukilpailussa.
Kappale kilpaili Euroviisujen finaalissa, jossa se sai 93 pistettä ja saavutti sijan 21.
AWS esittämässä kappalettaan Euroviisujen harjoituksissa.
Vida Vencienė

Vida Vencienė (s. 28. toukokuuta 1961 Ukmergė) on liettualainen maastohiihtäjä, joka edusti urallaan aiemmin Neuvostoliittoa.
Vencienė oli uransa huipulla 1988 Calgaryn talviolympialaisissa, joissa hän voitti kultaa kymmenen kilometrin perinteisen hiihtotavan kilpailussa ja pronssia viidellä kilometrillä. Vencienė toimi Liettuan joukkueen lipunkantajana 2006 Torinon talviolympialaisten avajaisissa.
Aiheesta muualla

Vida Vencienė Kansainvälinen hiihtoliitto (FIS). (englanniksi)
Vida Vencienė Bio, Stats, and Results (Arkistoitu – Internet Archive) Olympics at Sports-Reference.com (englanniksi)
Naisten 10 kilometrin hiihdon olympiavoittajat
Urheilulääketiede

Loukkaantunut juoksija hoidettavana
Urheilulääketiede on urheilijoiden terveyden hoitoon ja suorituskyvyn optimointiin keskittyvä liikuntalääketieteen ala.  Urheilulääketiede käsittelee laajassa merkityksessä kaikkia lääketieteellisiä ongelmia, joita urheilevalla henkilöllä voi esiintyä. Pokkitieteellisenä erikoisalana urheilulääketiede liittyy jossain määrin kaikkiin lääketieteen erikoisaloihin. Urheilulääketietde jakautuu pääasassa kolmeen alueeseen: fysiologia, traumatologia ja sisätaudit. Sen piiriin kuuluvat myös doping, antidoping ja dopingtestaus.
Urheilulääketiede on Länsi-Euroopassa nuori erikoisala. Urheilulääketiede erottui 1950-luvulla omaksi erikoisalakseen Neuvostoliitossa, Itä-Saksassa ja Puolassa.
Urheilulääketieteen osa-alueet

Urheilulääketiede jakautuu pääasiassa kolmeen alueeseen:
Fysiologia: Urheilufysiologia on alkuperäisin urheilulääketieteen alue. Urheilufysiologia määrittelee, miten ihminen voi parhaiten suoritua parhaiten kovasta fyysisestä harjoittelusta. Urheilufysiologia on tärkeä alue fyysisen kunnon, kestävyyden, voiman, lihasten rakenteen ja lihasten toiminnan tutkimisessa. Urheilufysiologia auttaa ymmärtämään terveen elimistön toimintaa ja urheilijan fyysisiä ominaisuuksia. Urheilufysiologian kokemuksia on käytetty myös kuntoutuksessa.
Traumatologia eli urheiluvammat: Urheilutraumatologia liittyy loukkaantumistilanteisiin. Urheiluvammat voivat olla joko tapaturmaisia tai ylikuormituksesta aiheutuvia. Urheiluvammoille on tyypillistä niiden aiheutuminen nuorille henkilöille, joiden lihasvoima on saavutettu harjoittelemalla ja jotka käyttävät liikkeissään suuria voimia ja liikanopeuksia. Urheiluvammoista toipumisen pyrkimyksenä on usein palautuminen täyteen toimintakykyyn ja lajin jatkamiseen täysipainoisesti. Urheilutraumatologia on kehittänyt vammojen ennaltaehkäisyä sekä edistänyt perinteistä ortopediaa ja traumatologiaa.
Sisätaudit: Urheilulääketieteen piiriin kuuluvat ne taudit, joilla on jotakin yhteyttä urheiluun. Urheilu ei yleensä aiheuta tauteja, mutta voi pahentaa taudin oireita. Sisätautien hoidossa on oleellista tuntea eri lajien vaatimukset, jotta on mahdollista ratkaista, onko sairastuneen tai oirelevan urheilijan syytä keskeyttää urheilu.
Muita urheilulääketieteen alueita ovat muun muassa urheilupsykologia ja gynekologia. Muihin tieteenaloihin rajoittuvia aloja ovat tekniikka, biomekaniikka, lujuusoppi, sosiologia ja psykologia, käyttäytymistieteet sekä vaihtoehtoiseen lääketieteeseen kuuluvat alat.
Urheilulääketieteen vaatimukset

Urheilulääketeide vaatii lääkäreiltä ja hoitohenkilökunnalta hyvää lääketieteellistä koulutusta myös oman erikoisalueen ulkopuolelta sekä urheilun tuntemusta, jotta eri lajien vaarat ja ongelmat ymmärrettäisiin. Urheilulääkärin tulee tietää, miten urheilija kokee sairautensa tai loukkaantumisensa ja että hän odottaa pikaista, perusteellista kuntoutumista. Urheilulääketieteellistä palvelua vaativat ennenkaikkea aktiiviurheilijat. Urheilulääketieteessä lääketeiteen eri erikoisalart ovat vuorovaikutuksessa keskenään ja urheilulääketieteessä on kyse erikoisalojen sopivasta painotuksesta. Urheilulääketieteessä tarvitaan erikoistumista eri urheilulääketieteen alueille, mutta myös työskentelyä yhdessä urheilijaa hoitaen.
Aiheesta muualla

Kuvia tai muita tiedostoja aiheesta Urheilulääketiede Wikimedia Commonsissa
Victor Solomon

| Henkilötiedot |
| --- | --- | --- | --- |
Syntymäaika: 6. maaliskuuta 1986 (ikä 38)
Syntymäpaikka: Lagos, Nigeria
Pelipaikka: hyökkääjä
Pituus: 188 cm
Seurat
| Vuodet | Seura | O | (M) |
| 2007 | VPS | 5 | (0) |
| 2007 | YPA | 13 | (4) |
| 2008 | JIPPO | 26 | (3) |
| 2009–2010 | EIF | 50 | (35) |
| 2011–2013 | Atlantis | 54 | (30) |
| 2011 | → PoPa (laina) | 8 | (4) |
| 2014 | EIF | 9 | (2) |
| 2015 | Atlantis | 13 | (6) |
| Yhteensä | Yhteensä | 178 | (84) |
 Seurajoukkueuran tilastot kattavat vain kansalliset sarjat, päivitetty 6. helmikuuta 2022.
Victor Raymond Solomon (s. 6. maaliskuuta 1986 Lagos, Nigeria) on uransa lopettanut nigerialainen jalkapalloilija. Hän on pelipaikaltaan hyökkääjä.
Solomon pelasi Veikkausliiga-kauden 2007 alun Vaasan Palloseurassa. Hänen sopimuksessaan oli alun perin toukokuun loppuun asti kestävä koeaika, mutta sitä jatkettiin kuukaudella. Koeajan jälkeen VPS ilmoitti, ettei se jatka Solomonin sopimusta. Hän ehti pelata viisi Veikkausliiga-ottelua, joista neljässä hän oli avauskokoonpanossa. Maaleja Solomon ei otteluissa tehnyt.
Kaudella 2008 Solomon edusti Jippoa ja kaudet 2009–2010 Ekenäs IF:ää, jolle hän teki ensimmäisenä kautenaan 21 ja toisena 14 maalia. Kaudeksi 2011 Solomon siirtyi Atlantikseen.
Victor Stabin

Victor Stabin luomustensa ympäröimänä 2011.
Victor Stabin (s. 5. maaliskuuta 1954 Brooklyn, New York) on yhdysvaltalainen taiteilija, maalari, kirjailija ja kuvittaja. Stabin on tunnettu työstään koulutuksen parissa, ja hänen teostaan Daedal Doodle (2011) on käytetty oppikirjana lukuisissa kouluissa.
Stabinin kuuluisiin töihin lukeutuvat myös eräät yhdysvaltalaiset postimerkit sekä Kiss-yhtyeen Unmasked-albumin kansikuva.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Vida Beselienė

| Mitalit> Maa:   Neuvostoliitto.Naisten koripallo. Olympialaiset  | Mitalit> Maa:   Neuvostoliitto.Naisten koripallo. Olympialaiset  | Mitalit> Maa:   Neuvostoliitto.Naisten koripallo. Olympialaiset  | Maa:   Neuvostoliitto> Naisten koripallo. |
| --- | --- | --- | --- |
|  Kultaa | Moskova 1980 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Brasilia 1983 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Ranska 1976 |  |  |
|  Kultaa | Puola 1978 |  |  |
|  Kultaa | Jugoslavia 1980 |  |  |
Vida Beselienė (o.s. Šulskytė, ven. Вида Алфонсовна Беселене, Vida Alfonsovna Beselene, s. 17. elokuuta 1956 Šiauliai, Liettuan SNT) on liettualaistaustainen Neuvostoliittoa edustanut koripalloilija, olympiavoittaja, maailman- ja euroopanmestari.
Beselienė voitti Neuvostoliiton naisten maajoukkueessa olympiakultaa Moskovassa 1980, maailmanmestaruuden Brasiliassa 1983 sekä Euroopan mestaruuden Ranskassa 1976, Puolassa 1978 ja Jugoslaviassa 1980.
Aiheesta muualla

Profiili FIBA Archive (englanniksi)
Profiili FIBA Archive (englanniksi)
Neuvostoliiton joukkue – Kesäolympialaiset 1980
4 Rupšienė |
5 Šarmai |
6 Beselienė |
7 Baryševa |
8 Ovetškina |
9 Šuvajeva |
10 Semjonova |
11 Rogyžyna |
12 Ferjabnikova |
13 Suharnova |
14 Nadyrova |
15 Ivinskaja |
Valmentaja Aleksejeva
Luettelo digimoneista A–C

Tämä on luettelo digimoneista A–C. Luettelo ei ole täydellinen.
Muut luettelot:
Luettelo digimoneista A–C
Luettelo digimoneista D–G
Luettelo digimoneista H–L
Luettelo digimoneista M–O
Luettelo digimoneista P–R
Luettelo digimoneista S–T
Luettelo digimoneista U–Z
Luettelo virus-tyypin digimoneista
A > Abbadomon

Abbadomon on vuoden 2020 Digimon Adventure: -sarjassa esiintyvä Mega-tason digimon sekä Negamonin voimakkain muoto. Abbadomon muistuttaa ulkonäöltään Shademonin ja Fullmetal Alchemist -sarjan Priden risteytystä eli mustanväristä kuulaa, jolla on iso valtava suu, punaisia halkeamilta näyttäviä raitoja ympärillään ja useita Shademonia muistuttavia lonkeroita punaisilla silmillä ja terävähampaisilla kidoilla. Abbadomonin hyökkäyksiä ovat Gaze Erasier, Gaia-lightness ja White Liner. Abbadomonin sisällä sijaitsee tämän ydinkeho ja todellinen muoto Abbadomon Core, joka on silmistä ja terävähampaisista suista koostuva olento, jonka muu ruumiinrakenne muistuttaa kovasti Omnimonia. Abbadomon Coren hyökkäyksiä ovat Eclipse None, Death Charge, Binjerādo ja Gaze Erasier. Abbadomonin nimi tulee raamatussa mainitusta Abaddonista, mikä tarkoittaa kaiken tuhoamista.
Negamon kehittyi Abbadomoniksi pian sen jälkeen, kun Taichi Yagami, WarGreymon, Yamato Ishida ja MetalGarurumon luulivat tuhonneensa sen. Abbadomon nielaisi Sora Takenouchin, Hououmonin, Koushiro Izumin, HerculesKabuterimonin, Mimi Tachikawan, Rosemonin, Jou Kidon ja Vikemonin, muuttaen heidät aineettomiksi sekä täysin kyvyttömiksi auttamaan muita Valittuja. Abbadomon kesti WarGreymonin ja MetalGarurumonin hyökkäykset ja melkein tuhosi heidätkin. Mutta toivon valo, jota virtasi Digimaailman lisäksi myös oikean maailman ihmisistä, palautti Soran, Piyomonin, Koushiron, Tentomonin, Mimin, Palmonin, Joun ja Gomamonin fyysiset olomuodot sekä kehitti kumppanidigimonit taas Mega-muotoihinsa. He lähettivät toivon valon eteenpäin Takeru Takaishille, Seraphimonille, Hikari Yagamille ja Ophanimonille, jotka käyttivät sitä pelastaakseen Taichin, WarGreymonin, Yamaton ja MetalGarurumonin sekä yhdistääkseen WarGreymonin ja MetalGarurumonin jälleen Omnimoniksi.
Omnimon murtautuu Abbadomonin kuoren sisään kohtaamaan Abbadomon Coren. Abbadomon Core ja Omnimon käyvät tasaväkistä taistelua, kunnes Omnimon lävistää Abbadomon Coren miekallaan, jolloin Abbadomonin voimat alkavat muuttaa myös Omnimonia valkoiseksi tyhjyydeksi. Valittujen periksiantamattomuus sekä kaikkien kahdeksan Tunnuksen voima pelastaa Omnimonin ja saa tämän siirtymään Alter-S -muotoon, minkä jälkeen Omnimon Alter-S tuhoaa Abbadomonin ytimen halkaisemalla tämän kahtia. Abbadomon Coren yläosa muuttuu violetiksi pilveksi, jolla on valtava terävähampainen kita, ja yrittää nielaista Omnimon Alter-S:n, joka tuhoaa hänet sisältä päin. Abbadomon luulee katoavansa kokonaan, mutta Omnimon vakuuttaa Abbadomonin syntyvän uudelleen digimunasta kuten muutkin digimonit, ja toivon mukaan valosta ja pimeydestä neutraalina digimonina. Abbadomonin ulkoinen olemus ja ydinkehon jäännökset muuttuivat digimunaksi, joka hajosi lopulta valkoiseksi valoksi Omnimonin tuhotessa Abbadomonin luoman valkoisen tyhjyyden.
A > Achillesmon

Achillesmon on Mega-tason ihmispetodigimon. Achillesmon muistuttaa harmaata lihaksikasta ihmistä, jolla on jaloissaan kultaiset kilvet, joissa on siniset siivet, kultaiset suojukset käsissään ja nilkoissaan, valkoiset kengät, valkoinen rintapanssari, kultainen kypärä päässään ja kädessään kultainen keihäs. Achillesmonin hyökkäyksiä ovat Anemodarmenos, Asteroeidis ja Ruthless Spear. Achillesmon on esiintynyt Digimon Reference Book -kirjassa. Achillesmonin nimi tulee kreikkalaisessa mytologiassa esiintyvästä Akhilleus-soturista.
A > Aegiochusmon

Aegiochusmon on Ultimate-tason jumaldigimon. Aegiochusmonilla on ihmisen vartalo, vuohen jalat ja sarvet, punaiset lihaksikkaat kädet ja pitkä valkoinen tukka. Aegiochusmon voi kehittyä Aegiomonista. Aegiochusmonin hyökkäyksiä ovat Bolt Break Knockdown, Lightning Pile ja Charging Strike. Aegiochusmonista on olemassa myös sininen, vihreä, musta ja Holy-versio, joista viimeksi mainittu voi kehittyä Jupitermoniksi. Aegiochusmon on esiintynyt pelissä Digimon Crusader. Aegiochusmonin nimi tulee Jove Aegiochusista.
A > Aegiomon

Aegiomon on Champion-tason jumaldigimon. Aegiomon muistuttaa ihmistä, jolla on vuohen jalat, mustat sarvet päässään, punainen kaulaliina, pieni repeytynyt musta vaatetus ja valkoiset hanskat. Aegiomonilla on Syrinx-niminen huilu vyötäisillään. Aegiomonin hyökkäyksiä ovat Attract Echo, Iron Trust ja Stun Beat Blow. Aegiomon voi kehittyä Aegiochusmoniksi. Aegiomon on esiintynyt videopelissä Digimon Crusader.
A > Aegisdramon

Aegisdramon on Mega-tason kyborgidigimon. Aegisdramon muistuttaa kyberneettistä lohikäärmettä, jolla on kyberneettiset kädet ja siivet. Aegisdramonin hyökkäyksiä ovat Shine Breaker ja Tera Hydro Breath. Aegisdramon on esiintynyt Digimon Story: Lost Evolution ja Digimon All-Star Rumble -peleissä. Aegisdramonin nimi tulee sanoista Aegis ja Dramon.
A > AeroVeedramon

AeroVeedramon on Ultimate-tason lohikäärmedigimon. AeroVeedramon muistuttaa isokokoista Veedramonia, jolla on punaiset siivet. AeroVeedramonin hyökkäyksiä ovat V-Wing Blade, Dragon Impulse, V-Breath Arrow, Magnum Crasher, Wind Guardian ja Twister Saber. AeroVeedramon on esiintynyt mangassa Digimon Adventure V-Tamer 01 Taichin Veedramon Zeromarun Ultimate-muotona sekä peleissä Digimon Adventure: Anode/Cathode Tamer, Digimon Adventure 02: Tag Tamers, Digimon Tamers: Brave Tamer, Digital Monster D-Project, Digimon World 2, Digimon World: Next Order, Digimon World Dawn and Dusk, Digimon Story: Lost Evolution, Digimon Story: Cyber Sleuth ja Digimon Story: Cyber Sleuth - Hacker's Memory. AeroVeedramon voi kehittyä UlforceVeedramoniksi.
A > Agumon

Agumon (jap. アグモン) on Digimon Adventuressa Taichi Yagamin kumppani. Agumon on Rookie-tason digimon, joka on kehittynyt Koromonista ja kehittyy Greymoniksi. Agumonin hyökkäyksiä ovat Baby Flame (Pieni liekki), Pepper Breath, Spit Fire tai Claw Attack. Agumon on pieni ja keltainen, dinosauruksen näköinen matelijadigimon. Se on sarjan tunnetuimpia hahmoja. Se on myös tuotesarjan virallinen maskotti. Jaksosta 27 eteenpäin Agumonin suomenkielisenä äänenä oli Antti Pääkkönen. Agumon voi muotoharpata suoraan Mega-tason WarGreymoniksi asti. Tähän pystyy myös Gabumon. Agumonin nimi tulee japanin sanasta agurabana, joka tarkoittaa isoa, litteää kuonoa.
Digimon Tamersissa Agumon nähtiin Takaton unessa. Digimon Frontierissa Agumoneja nähtiin Autumn Leaf Fairilla. Digimon Data Squadissa Agumon nähdään Marcus Damonin digimonkumppanina. Tässä sarjassa Agumonin vaihtoehtoiset kehitysmuodot ovat GeoGreymon, RizeGreymon ja ShineGreymon. Agumon voi myös muuntautua Burst Modeen, jossa Agumon saa punaiset lohikäärmemäiset siivet ja pyrstön ja käsiinsä punaiset suojukset. Agumoneja nähtiin myös takaumassa, jossa Kuratan ryhmä tuhosi digimoneja. Digimon Fusionissa Agumoneja nähtiin Mikeyn unessa. Myöhemmin Mikey käytti Agumonin Digimemories-korttia, jossa kolme Agumonia käyttivät Triple Baby Flame-hyökkäystään taistelussa AncientVolcamonia vastaan. Myöhemmin kolme Agumonia yhdistyivät Shoutmonin kanssa Shoutmon X7 Superior Modeen lopputaistelussa MegaDarknessBagramonia vastaan. Digimon Fusionin kolmannella kadella mystinen kellokauppias kutsui Agumonin ja Taichin avuksi taistelussa Quartzmonia vastaan. Agumon teki myös vierailevan esiintymisen animesarjassa Digimon Universe: Appli Monsters ja Agumon esiintyi myös Digimon Adventure V-Tamer 01 -mangassa ja Digimon Next -mangassa Tsurugi Tatsunon digimonkumppanina. Mangassa Agumonin vaihtoehtoinen Mega-muoto oli VictoryGreymon. Agumonin X-Antibodymuoto Agumon X esiintyi Digimon D-Cyber -mangassa ja Digimon Battle -pelissä. Agumonin vaihtoehtoisia muotoja ovat mm BlackAgumon, SnowAgumon, ToyAgumon, ClearAgumon ja Agumon Expert.
| Fresh | In-Training | Rookie | Champion | Ultimate | Mega | DNA-Mega |
| --- | --- | --- | --- | --- | --- | --- |
| Botamon | Koromon | Agumon | Greymon | MetalGreymon (SkullGreymon) | WarGreymon BlitzGreymon Agumon (Bond of Bravery) | Omnimon |
A > Agumon (Bond of Bravery)

Agumon (Bond of Bravery) (jap. Agumon -Yuki no Kizuna-) on Mega-tason digimon, joka esiintyi elokuvassa Digimon Adventure: Last Evolution Kizuna. Se muistuttaa oranssiin ja siniraitaiseen haarniskaan pukeutunutta ihmistä. Sen kypärä muistuttaa Greymonia ja sen kädet ovat aseistettu hansikkaissa olevilla punaisilla kynsimäisillä terillä. Se on Agumonin legendaarinen ja voimakkain yksilöllinen kehitysmuoto ja sen hyökkäyksiä ovat Str-lash Salamander, Red Reamer ja Gaia Brave.
| Fresh | In-Training | Rookie | Champion | Ultimate | Mega | DNA-Mega |
| --- | --- | --- | --- | --- | --- | --- |
| Botamon | Koromon | Agumon | Greymon | MetalGreymon (SkullGreymon) | WarGreymon BlitzGreymon Agumon (Bond of Bravery) | Omnimon |